《长至日内集分阳字》
明代·朱多炡

缇室飞灰月转阳，闭关兄弟且持觞。共书云物惊时改，祇益穷愁与日长。

旋袖一为鸲鹆舞，称诗三复鹡令章。阿奴不预人间事，岁岁承颜在北堂。

作者简介：（1541—1589）明宗室，字贞吉，号瀑泉。太祖第十七子宁献王朱权六世孙。封奉国将军。善诗歌，行草宗米芾，兼工山水写生。见古人墨迹，一再临摩，如出其手。尝轻装出游，化名来相如，字不疑，踪迹遍吴楚。既卒，门人子弟私谥清敏先生。有《五游集》、《倦游集》。